ร้านบ้านกลางกรุง อยู่ริมถนนบางนา-ตราด กม.7 ร้านอยู่ริมถนน มีที่จอดรถสะดวก ใกล้เมกาบางนา เน้นอาหารไทยรสเลิศ  ที่นั่งมีทั้งห้องแอร์ และลานโล่ง เมนูที่ทางร้านแนะนำและอร่อยมากมี
- ปลาดุกทะเลผัดฉ่า รสหวาน เค็ม เผ็ด กลมกล่อม หอมกลิ่นเครื่องแกง ทั้งกระชาย พริกไทยสด ใบมะกรูด พริกเหลืองแดง จานนี้แนะนำค่ะ อร่อยมาก
- ลิ้นเป็ดพะโล้ทอดกระเทียม หอมกลิ่นพะโล้ ทอดจนกรอบ ทานกับน้ำจิ้มซีฟู๊ด หรือน้ำจิ้มหวานใส่ถั่วลิสงบดหยาบ ทานกรุบๆ อร่อยอีกจานที่ห้ามพลาด
- น้ำพริกกุ้งสด รสแซ่บ เผ็ดจัด รสหวานอมเปรี้ยว ทานกับผักลวกอย่าง ถั่วฝักยาว กระหล่ำปลี ถั่วพลูลวกสุก และแตงกวา คู่กับไข่ต้มยางมะตูม เข้ากันมาก
- ยำเห็ดหูหนูขาวใส่กุ้งและปลาหมึก จานนี้อร่อยน้อยไปหน่อย น้ำยำรสเค็มนำ ไม่มีรสเปรี้ยวหวาน 
- หอยแครงลวก ตัวโตทานกับน้ำจิ้มซีฟู๊ดหรือ
น้ำจิ้มหวานใส่ถั่งลิสงบดหยาบ